text: [{"text_idx": "#000001", "text": "Maria Skaalum Petersen professsari i\u0301 heilsuvi\u0301sindum"}, {"text_idx": "#000004", "text": "Maria Skaalum Petersen er 47 a\u0301ra gomul og hevur seinastu 15 a\u0301rini arbeitt sum granskari i\u0301 F\u00f8royum."}, {"text_idx": "#000006", "text": "Uppbygt vir\u00f0ismiki\u00f0 da\u0301tutilfeingiI\u0301 h\u00f8vu\u00f0sheitum hevur Maria Skaalum Petersen granska\u00f0 a\u0301 epidemiologiska og kliniska \u00f8kinum, og seinastu tvey a\u0301rini hevur hon sta\u00f0i\u00f0 fyri fleiri granskingarverk\u00e6tlanum um koronu-farso\u0301ttina. Gransking hennara seinastu 15 a\u0301rini fevnir m.a. um kanning av sambandinum millum umhv\u00f8rvisevnir og i\u0301legur og sju\u0301kur, so sum Alzheimersju\u0301ku, Parkinsonsju\u0301ku og amyotrofiska laterala sklerosu (ALS) og afturvendandi kanningar av heilsust\u00f8\u00f0uni hja\u0301 eldri f\u00f8royingum i\u0301 sjeyti-, a\u0301ttati- og ni\u0301tia\u0301runum, umframt at hon hevur granska\u00f0 i\u0301 heiliva\u0301gsny\u0301tslu hja\u0301 teimum eldru."}, {"text_idx": "#000007", "text": "At arbei\u00f0a vi\u00f0 \u00f8llum hesum i\u0301 senn hevur havt no\u0301gvar fyrimunir vi\u00f0 s\u00e6r, ti\u0301 vi\u00f0 hesum verk\u00e6tlanum hevur Maria Skaalum Petersen uppbygt eitt vir\u00f0ismiki\u00f0 da\u0301tutilfeingi til nu\u0301verandi og komandi granskarar."}, {"text_idx": "#000008", "text": "Hei\u00f0ra\u00f0 fyri si\u0301na mi\u00f0lingMaria Skaalum Petersen hevur sum granskari tiki\u00f0 stig til og sta\u00f0i\u00f0 a\u0301 odda fyri mongum granskingarverk\u00e6tlanum, og hon hevur la\u00f0a\u00f0 s\u00e6r altjo\u0301\u00f0a samst\u00f8rv vi\u00f0 vi\u00f0urkendar granskarar uttanlands. Eisini hevur hon veri\u00f0 gestagranskari a\u0301 vi\u00f0urkendum granskingarstovnum i\u0301 longri og styttri ti\u0301\u00f0arskei\u00f0: Harvard University i\u0301 2006, University of British Columbia, Vancouver, Kanada i\u0301 2014 og University of California, Los Angeles (UCLA) i\u0301 2018."}, {"text_idx": "#000009", "text": "Umframt gransking hevur Maria Skaalum Petersen royndir vi\u00f0 h\u00e6gri undirvi\u0301sing og veglei\u00f0ing av lesandi a\u0301 \u00f8llum akademiskum stigum, t.e. bachelor, master og ph.d."}, {"text_idx": "#000010", "text": "Eisini hevur Maria Skaalum Petersen veri\u00f0 sera ga\u0301vumild vi\u00f0 si\u0301ni vitan a\u0301 almenna pallinum og hevur veri\u00f0 no\u0301gv frammi i\u0301 fj\u00f8lmi\u00f0lunum vi\u00f0 ny\u0301ggjastu granskingini um aktuell evni a\u0301 heilsu\u00f8kinum. Fyri hetta sto\u0301ra i\u0301kasti\u00f0 fekk hon Mi\u00f0lahei\u00f0ursl\u00f8n 2022 fra\u0301 Granskingarra\u0301\u00f0num m.a. vi\u00f0 hesari grundgevingini: \u201cMaria Skaalum Petersen dugir sera v\u00e6l at mi\u00f0la si\u0301na gransking til almenningin a\u0301 ein l\u00e6tt skiljandi ha\u0301tt og vi\u0301sa a\u0301 ty\u0301dningin av granskingini i\u0301 okkara gerandisdegi\u201d."}, {"text_idx": "#000011", "text": "Starvslei\u00f0Maria Skaalum Petersen er u\u0301tbu\u0301gvin farmaceutur fra\u0301 Danmarks Farmaceutisk H\u00f8jskole i\u0301 2004. I\u0301 sambandi vi\u00f0 endaligu uppga\u0301vu si\u0301na har var hon heima i\u0301 F\u00f8royum sum partur av eini granskingarverk\u00e6tlan, og longu ta\u0301 bleiv hugur hennara til gransking kveiktur."}, {"text_idx": "#000012", "text": "I\u0301 2008 fekk hon ph.d.-heiti i\u0301 heilsuvi\u0301sindum fra\u0301 Syddansk Universitet. Si\u0301\u00f0ani flutti hon heim aftur til F\u00f8roya, har hon fyrst arbeiddi sum post doc og si\u0301\u00f0ani sum granskari a\u0301 Deildini fyri Arbei\u00f0s-og Almannaheilsu."}, {"text_idx": "#000013", "text": "I\u0301 mai 2017 bleiv hon \u2013 vi\u00f0 framhaldandi tilkny\u0301ti til Deildina fyri Arbei\u00f0s- og Almannaheilsu og vi\u00f0 stu\u00f0li fra\u0301 Sju\u0301krakassagrunninum \u2013 lektari a\u0301 Fro\u0301\u00f0skaparsetri F\u00f8roya, har hon arbeiddi til 1. juli 2023, ta\u0301 hon var\u00f0 sett sum lei\u00f0ari a\u0301 ny\u0301stovna\u00f0u Heilsugranskingareindini i\u0301 Sju\u0301krahu\u0301sverkinum."}, {"text_idx": "#000014", "text": "Maria Skaalum Petersen hevur si\u0301\u00f0ani 2019 eisini r\u00f8kt uppga\u0301vuna sum lei\u00f0ari a\u0301 Deplinum fyri heilsu- og almannagransking og si\u0301\u00f0ani 2020 virka\u00f0 sum granskingarlei\u00f0ari a\u0301 Deildini fyri heilsu- og sju\u0301krar\u00f8ktarvi\u0301sindi a\u0301 Setrinum."}, {"text_idx": "#000016", "text": "Tri\u0301ggir o\u0301heftir professarar fra\u0301 u\u0301tlendskum granskingarstovnum hava mett um f\u00f8rleikar hennara, og eru teir ivaleysir i\u0301 si\u0301ni ni\u00f0urst\u00f8\u00f0u: Maria Skaalum Petersen er sera v\u00e6l skikka\u00f0 til professarastarv i\u0301 heilsuvi\u0301sindum."}, {"text_idx": "#000019", "text": "\u2013 At bli\u0301va professari, sum er h\u00e6gsta akademiska heiti\u00f0, er b\u00e6\u00f0i trupult og krevjandi. Maria hevur arbeitt hart og mi\u00f0vi\u0301st i\u0301 n\u00e6stan 20-a\u0301r, og vit a\u0301 Fro\u0301\u00f0skaparsetrinum eru sera fegin um at hava fingi\u00f0 ein professara kny\u0301ttan at okkum aftrat. Vit eru fa\u0301ir professarar i\u0301 F\u00f8royum, og serliga er tali\u00f0 a\u0301 kvinnuligum professarum la\u0301gt. Ti\u0301 er ta\u00f0 so sera gle\u00f0iligt, at F\u00f8royar nu\u0301 fa\u0301a ein kvinnuligan professara, sum eisini er tann fyrsti nakranti\u0301\u00f0 a\u0301 heilsu\u00f8kinum, sigur Magni Mohr og leggur aftrat, at ta\u00f0, at Maria nu\u0301 eisini er lei\u00f0ari i\u0301 Heilsugranskingareindini i\u0301 Sju\u0301krahu\u0301sverki F\u00f8roya, passar sera v\u00e6l, nu\u0301 arbeitt ver\u00f0ur vi\u00f0 at skipa universitetssju\u0301krahu\u0301s i\u0301 F\u00f8royum."}, {"text_idx": "#000021", "text": "\u2013 Fyrst og fremst vilja vit ynskja okkara starvsfelaga hjartaliga til lukku vi\u00f0 professarastarvinum. Maria er burturu\u0301r fakliga dugnalig, mi\u00f0vi\u0301s og f\u00e6r meira av skafti enn tey flestu. Hetta eru eginleikar, sum vit longu nu\u0301 hava lagt til merkis, og sum vit hava t\u00f8rv a\u0301 fyri at flyta f\u00f8royska heilsuverki\u00f0 enn longur fram a\u0301 lei\u00f0, sigur hann og leggur aftrat:"}]